**Vi søger yderligere Social- og sundhedsassistenter samt social- og sundhedshjælpere til faste stillinger**

 **Ringkøbing-Lem Hjemmepleje**

**Er du allerede klar til at søge dette job, så send en ansøgning med det samme.**

Som medarbejder arbejder du tæt sammen med dine kollegaer, hvor I sammen tager ansvar og ejerskab for at vores borgere får hjemmepleje i verdensklasse.

**Vi kan tilbyde:**

* Et spændende og afvekslende job, hvor du har mulighed for at udvikle dine faglige og personlige kompetencer
* At blive en del af et professionelt, engageret og fleksibelt team der vægter faglighed og udvikling højt
* Et udviklende og positivt samarbejde med beboere, pårørende og personale
* En arbejdsplads hvor humor og godt humør er en del af hverdagen

**Lidt om stillingen og din nye arbejdsplads:**

* Ansættelse 37 timer pr. uge eller efter aftale
* Weekendvagt hver 2 weekend med fortrinsvis dagvagt og afløsning i aften/nat
* Forventet ansættelsesdato snarest muligt eller efter aftale
* Kørekort er et krav
* Som medarbejder hos os bliver du en del af et kollegialt fællesskab
* Vi arbejder rehabiliterende, og vi har teammøder med borgerkonference
* Du vil få en god introduktion til arbejdet og enheden, og du vil blive tilknyttet en mentor
* Der er tæt samarbejde mellem faggrupperne

**Dine primære opgaver vil være:**

* At varetage pleje og omsorgsopgaver i henhold til Ringkøbing-Skjerns kvalitetsstandard
* At arbejde med og udvikle kvaliteten i opgaverne og det faglige samarbejde
* At du arbejder selvstændigt og målrettet
* Kunne planlægge og udføre aktiviteter

**Faglige kompetencer:**

* Uddannet social- og sundhedshjælper eller uddannet social- og sundhedsassistent
* At du besidder en stor faglig indsigt, og er nysgerrig på ny viden
* Åben for faglig sparring og vidensdeling
* Gerne erfaring med at arbejde i Nexus, men ikke et krav. Vi sørger for grundig oplæring

**Personlige kompetencer:**

* Er ansvarsbevidst og god til at samarbejde på tværs af faglighed
* Du lægger vægt på en god tone i samarbejdet og virker fremmende for tillid, respekt og åbenhed
* At du har en anerkendende og empatisk tilgang i arbejdet med dine kollegaer og beboere

Ved Ringkøbing-Lem Hjemmepleje arbejder vi ud fra Ringkøbing-Skjern Kommunes værdigrundlag, vi er **ordentlige**, vi er **nysgerrige** og vi **handler**.

Løn- og ansættelsesvilkår i henhold til gældende overenskomst mellem KL og FOA

Efter principperne for Ny - løn.

Du er meget velkommen til at kontakt os, hvis du har lyst til at se enheden eller hvis du har lyst til at høre nærmere om stillingen.

Du kan kontakte gruppeleder Tilde Bjørnsgaard Mikkelsen mobil: 2034 3917 for yderligere oplysninger

Ansættelsessamtaler afholder vi løbende.

*Ringkøbing-Skjern Kommune henstiller til at ansøgninger sendes elektronisk. Du kan søge elektronisk via* [*www.job.rksk.dk*](http://www.job.rksk.dk)*.*

*Du sender din ansøgning ved at trykke på knappen ”Send ansøgning” nedenunder selve stillingsopslaget.*

*Vedhæft din ansøgning og dit CV samt relevante bilag i PDF eller DOC format.*